cyanic-selkie/wikianc huggingface dataset:
Ναυμαχία των Αργινουσών
Η δίκη των στρατηγών
Το θέμα τέθηκε στην πρυτανεία, δηλαδή στους πενήντα άνδρες που εκλέγονταν κάθε 36 ημέρες από μια διαφορετική φυλή και αποτελούσαν τρόπον τινά ένα προβουλευτκό σώμα – καθόριζαν ποια πρόταση θα πήγαινε για ψήφιση. Οι πρυτάνεις αντέδρασαν και είπαν ότι η πρόταση για παράνομη δίκη, είναι παράνομη πρόταση. Ανάμεσά τους ήταν και ο Σωκράτης, που επέμεινε μέχρι τέλους ότι δεν θα παρανομούσε προωθώντας για ψήφιση κάτι παράνομο. Αυτό έκαμψε τότε κάπως το πλήθος και άρχισε να συζητείται ότι πρέπει να γίνει κανονική δίκη για τους οκτώ στρατηγούς, τους έξι παρόντες και τους δύο που είχαν ξεφύγει, αλλά πήρε τον λόγο για να υπερασπιστεί τους στρατηγούς ο Ευρυπτόλεμος, που επέμεινε στις χωριστές δίκες για τον καθένα τους. Ο Ευρυπτόλεμος ήθελε ουσιαστικά να κερδίσει χρόνο, γιατί ο νόμος δεν όριζε πως έπρεπε να δικάζονται χωριστά οι κατηγορούμενοι για το ίδιο αδίκημα και οι μόνοι που υποστήριζαν ότι η μαζική δίκη συνιστούσε αδίκημα ήταν ο Ευρυπτόλεμος και ο Σωκράτης.
Στην ουσία το ζητούμενο ήταν να γίνει κανονική δίκη, γιατί μέχρι τότε όποτε πήγαινε να πάρει τον λόγο ένας από τους στρατηγούς για να απολογηθεί ή κάποιος από τα πληρώματα για να καταθέσει τη μαρτυρία του περί κακοκαιρίας, ο κόσμος τον διέκοπτε με έξαλλες κραυγές και δεν τους άφηνε να μιλήσουν. Ο Ευρυπτόλεμος και όσοι ήθελαν δικαιότερη κρίση, επέμειναν στις χωριστές δίκες, επειδή προφανώς δεν έβρισκαν άλλο τρόπο να κερδίσουν χρόνο μέχρις ότου ανακτήσει ο κόσμος την ψυχραιμία του. Είπε ο Ευρυπτόλεμος να χωρίσουν τη μέρα στα τρία και να μοιράσουν διά του τρία τις ώρες για το κατηγορητήριο, την απολογία και την ψηφοφορία. Ο ίδιος ή κάποιος άλλος πρότεινε όμως να δικαστούν για παράνομες εισηγήσεις όσοι επέμεναν στην καταδίκη άνευ δίκης.
Η απαίτηση αυτή έφερε το αντίθετο αποτέλεσμα, γιατί πέρασαν αμέσως στην αντεπίθεση ο Καλλίξενος και ο Κλεοφών και όσοι θίγονταν από αυτήν, καθώς και ο κόσμος που θεωρούσε υπερβολή να χάσουν εν καιρώ πολέμου 10 μέρες για τις δίκες. Άρχισαν να φωνάζουν ότι οι πρυτάνεις δεν είχαν κανένα δικαίωμα να πηγαίνουν ενάντια στη βούληση της πλειοψηφίας του λαού και καλά θα έκαναν να άλλαζαν γνώμη, εκτός και αν ήθελαν να πάνε κι αυτοί συγκατηγορούμενοι των στρατηγών. Έντρομοι τότε οι πρυτάνεις κάμφθηκαν και προώθησαν την πρόταση – μειοψήφισε ο Σωκράτης, που επέμεινε μέχρι τέλους να μη περάσει η πρόταση προς ψήφιση. Σύμφωνα με άλλη εκδοχή, μετά την πρόταση του Ευρυπτολέμου, ο κόσμος τον υπερψήφισε αρχικά, αλλά έγινε ένσταση και όταν οι παρόντες ξαναψήφισαν, ο Ευρυπτόλεμος καταψηφίστηκε. Πάντως τελικά η πρόταση πέρασε, η ψηφοφορία έγινε και καταδικάστηκαν όλοι ομαδικώς οι στρατηγοί και οι παρόντες έξι, όπως και άγνωστος αριθμός κατώτερών τους αξιωματικών (ταξίαρχοι και κυβερνήτες πλοίων), εκτελέστηκαν.
Οι Αθηναίοι σύντομα μετάνιωσαν για την απόφασή τους και απήγγειλαν κατηγορίες εναντίον όσων είχαν εξ αρχής εισηγηθεί την ψήφιση της μαζικής και συνοπτικής διαδικασίας. Επίσημα ψήφισαν την παραπομπή τους σε δίκη, με την κατηγορία ότι εξαπάτησαν τον λαό και υποχρεώνοντάς τους να παρουσιάσουν εγγυητές ώσπου να δικαστούν. Αυτό συνέβη μετά την καταστροφή των Αθηναίων στους Αιγός Ποταμούς, όταν ο λαός κατάλαβε ότι είχε σκοτώσει τους καλύτερους στρατηγούς του και αποφάσισε να αναζητήσει ευθύνες σε εκείνους που τον παρέσυραν στη λαθεμένη απόφαση. Μεταξύ των 14 που τότε παραπέμφθηκαν και οι εγγυητές τους φυλάκισαν, ήταν και ο Καλλίξενος. Λίγο μετά όμως, σε κάποια εξέγερση, οι κατηγορούμενοι δραπέτευσαν πριν δικαστούν. Ειδικότερα ο Καλλίξενος, μην αντέχοντας μακριά από την πατρίδα του, μόλις δόθηκε αμνηστεία το 403 π.Χ. επανήλθε στην Αθήνα και προσπάθησε να αναμιχθεί ξανά στην πολιτική. Τότε όμως διαπίστωσε ότι τον αποστρέφονταν όλοι και μην αντέχοντας αυτή την περιφρόνηση, σταμάτησε να τρώει και πέθανε από ασιτία.
Η χαμένη ευκαιρία της ειρήνης
Ο Λύσανδρος πλέον ήταν ακαταμάχητος. Είχε αποδείξει πόσο ανεδαφικοί ή ίσως και προδοτικοί ήταν όσοι τον αντιμάχονταν και επεδίωκαν συμβιβασμό με την κατά τη γνώμη των Σπαρτιατών αλαζόνα Αθήνα. Δέσποσε ξανά στην πολιτική σκηνή και δεν υπήρχε αντίλογος, γιατί η απάντηση των Αθηναίων έδειχνε πως ήταν αποφασισμένη για πόλεμο μέχρι τέλους. Ο λαός πείσθηκε και παρότι μάλιστα υπήρχε νόμος να μην ορίζεται για δεύτερη χρονιά ο ίδιος ναύαρχος, οι Σπαρτιάτες παρέκαμψαν το πρόβλημα και του έδωσαν πλήρεις εξουσίες, αποφασίζοντας να μη φέρει τον τίτλο αλλά να είναι απόλυτος ηγέτης του στόλου. Ο Λύσανδρος πήρε την ελευθερία να διαπραγματευθεί με τους Πέρσες τους οποίους τώρα οι Σπαρτιάτες είχαν μεγαλύτερη ανάγκη από ποτέ – οι Αθηναίοι δηλαδή ήταν σε θέση ισχύος κατά θάλασσα. Ο Λύσανδρος έπεισε τους Πέρσες ότι χωρίς τη βοήθειά τους η Αθήνα θα νικούσε και θα κυριαρχούσε πανίσχυρη πλέον στο Αιγαίο και στα ελληνικά παράλια της Μικράς Ασίας που τόσο πολύ τους ενδιέφεραν. Το περσικό ταμείο –που είχε κλείσει για τη Σπάρτη με παρεμβάσεις και του Αλκιβιάδη- ξανάνοιξε. Ο Λύσανδρος δημιούργησε και συντήρησε με περσικά χρήματα έναν εντυπωσιακό στόλο που ενάμισι χρόνο αργότερα θα προκαλούσε την ολική απώλεια του στόλου των Αθηναίων στον Ελλήσποντο, στη θέση Αιγός Ποταμοί, και η Αθήνα θα αναγκαζόταν να παραδοθεί και να γκρεμίσει πλέον τα τείχη της.
Παραπομπές
Αργινουσων Αργινουσων Αργινουσων Αργινουσων Αργινουσων 406 π.Χ.
Mass Effect
Το Mass Effect είναι σειρά βιντεοπαιχνιδιών δράσης ρόλων και επιστημονικής φαντασίας που αναπτύχθηκε από την BioWare και κυκλοφόρησε για τα PlayStation 3, Xbox 360, Microsoft Windows, και Wii U.
Η αρχική τριλογία περιστρέφεται γύρω από τον χαρακτήρα με το όνομα Commander Shepard (ο χρήστης μπορεί να επιλέξει το φύλο του κεντρικού χαρακτήρα και άλλα χαρακτηριστικά του), σε μια περιπέτεια που ξεκινά το έτος 2183 και λαμβάνει χώρα σε διάφορα μέρη του Γαλαξία. Κύρια αποστολή της τριλογίας του παιχνιδιού είναι η σωτηρία των διάφορων ευφυών πολιτισμών του Γαλαξία από μια φυλή ισχυρών μηχανικών όντων, γνωστά ως Reapers, και των πρακτόρων τους.
Το πρώτο παιχνίδι της σειράς με τον ίδιο τίτλο κυκλοφόρησε το 2007, με εκδότες αρχικά την Microsoft Game Studios και στη συνέχεια, μετά το 2008, από την Electronic Arts. Το Mass Effect 2 ακολούθησε το 2010, ενώ η αρχική τριλογία με κύριο χαρακτήρα τον Commander Shepard ολοκληρώθηκε με το Mass Effect 3 που κυκλοφόρησε το 2012.
Το Μάρτιο του 2017, κυκλοφόρησε το Mass Effect: Andromeda, το οποίο θεωρείται πνευματικός διάδοχος του Mass Effect 3. Το παιχνίδι, στο οποίο πρωταγωνιστεί ο νέος χαρακτήρας Scott ή Sara Ryder, λαμβάνει χώρα στον γαλαξία της Ανδρομέδας.
Πέρα από βιντεοπαιχνίδια και spin-offs, το Mass Effect περιλαμβάνει και μία σειρά μυθιστορημάτων, κόμικς και ταινιών.
Mass Effect
Το Mass Effect κυκλοφόρησε το 2007, το πρώτο παιχνίδι της σειράς, αρχικά κυκλοφόρησε ως αποκλειστικότητα του Xbox 360, αλλά αργότερα έγινε port στα Microsoft Windows από την Demiurge Studios, και στο PlayStation 3 από την Edge of Reality.
Το παιχνίδι εστιάζει στον/στην πρωταγωνιστή, Commander Shepard, και την προσπάθειά του/της να σταματήσει τον απατεώνα Spectre Saren Arterius από το να ηγηθεί ενός στρατού νοημόνων μηχανών, των Geth, με σκοπό να κατακτήσει τον γαλαξία. Στο κυνήγι του Saren, ο/η Shepard μαθαίνει για μία πολύ μεγαλύτερη απειλή, αυτή των Reapers. Ο Saren ήταν πνευματικά υποδουλωμένος από το Sovereign, και στάλθηκε στη Citadel για να ξεκινήσει την κάθαρση όλων των προηγμένων μορφών οργανικής ζωής στο γαλαξία, ένα κύκλο που επαναλαμβάνεται από τους Reapers κάθε 50,000.
Το παιχνίδι έλαβε πολλά βραβεία στο τέλος της χρονιάς που κυκλοφόρησε, συμπεριλαμβανομένων των Καλύτερου RPG στα βραβεία του 2007 Spike Video Game Awards, και το Παιχνίδι Εναλλαγής Ρόλων της Χρονιάς το ίδιο έτος από τα D.I.C.E. Awards. Το παιχνίδι έγινε port στα Microsoft Windows και PlayStation 3 το 2008 και το 2012, αντίστοιχα.
Mass Effect 2
μικρογραφία|δεξιά|Το εξώφυλλο του Mass Effect 2
Το παιχνίδι εξελίσσεται δύο χρόνια μετά τα γεγονότα του πρώτου Mass Effect. Αποικίες ανθρώπων δέχονται επίθεση και οι άποικοι απάγονται, χωρίς να αφήσουν κανένα ίχνος. Ο/Η πρωταγωνιστής/στρια του παιχνιδιού, Commander Shepard, αναγκάζεται να συνεργαστεί με τον ανθρωποκεντρικό παραστρατιωτικό οργανισμό Cerberus, σε μία προσπάθεια να ανακαλύψει τα αίτια των απαγωγών. Αποδείξεις που εμφανίζονται δείχνουν ως αίτιους τους Collectors, μία προχωρημένη, αινιγματική φυλή εντομοειδών ανθρωποειδών, που αποκαλύπτεται ότι δουλεύουν για τους Reapers. Ο/Η Shepard ξεκινά μια "αποστολή αυτοκτονίας" για να σταματήσει τους Collectors, με τη βοήθεια μιας επίλεκτης ομάδας που αποτελείται από στρατιώτες, δολοφόνους, μισθοφόρους, και σπεσιαλίστες.
Με την κυκλοφορία του, το Mass Effect 2 δέχθηκε ένθερμη υποδοχή από τους κριτικούς και από το κοινό για του χαρακτήρες, την ιστορία, την ηθοποιία φωνής, και το βελτιωμένο σύστημα μάχης και τρόπου παιχνιδιού, με πολλούς κριτικούς να το αποκαλούν μέγιστη βελτίωση συγκριτικά με το πρώτο παιχνίδι, και έναν εύκολο υποψήφιο του τίτλου Παιχνίδι της Χρονιάς, παρ' όλο που κυκλοφόρησε τον Ιανουάριο. Στην Gamescom του 2010, ανακοινώθηκε ότι θα γίνει διαθέσιμη μία εκδοχή για το PlayStation 3, η οποία τελικά κυκλοφόρησε στις 18 Ιανουαρίου του 2011.
Mass Effect 3
μικρογραφία|δεξιά|Το εξώφυλλο του Mass Effect 3
Το Mass Effect 3 κυκλοφόρησε στις 6 Μαρτίου του 2012. Ο Κέισι Χάντσον σχολίασε ότι το Mass Effect 2 "θα είναι πιο εύκολο [να αναπτυχθεί] επειδή δεν έχουμε να ανησυχούμε για τη συνέχεια με το επόμενο". Το Mass Effect 3 κάνει επίσης εξαγωγή των save files των δυο προηγούμενων παιχνιδιών, με σκοπό να υπάρχει μεγαλύτερη συνέχεια μεταξύ των τίτλων.
Σε αυτό το τελικό κεφάλαιο της τριλογίας, οι Reapers επέστρεψαν, και ξεκινούν τη διαδικασία "καθαρισμού" του γαλαξία, καθώς επιτίθενται στη Γη. Κατά τη διάρκεια αυτής της επίθεσης, ο/η Commander Shepard βρίσκεται στη Γη και αναγκάζεται να υποχωρήσει. Αφού έφυγε από εκεί, πρέπει να βιαστεί και να αντεπιτεθεί των προηγμένων δυνάμεων σε μία τελική προσπάθεια, όχι μόνο για να σώσει τη Γη, αλλά για να σπάσει τον κύκλο καθαρισμού που συνεχίζεται για εκατομμύρια χρόνια (δίνοντας απάντηση στο Παράδοξο του Φέρμι).
Το πρώτο επίσημο trailer προβλήθηκε στις 11 Δεκεμβρίου του 2010, στα Spike TV Video Game Awards. Με την κυκλοφορία του, το Mass Effect 3 δέχθηκε διθυραμβικές κριτικές. Το 2012, ήταν υποψήφιο για πέντε βραβεία στα Spike Video Game Awards, συμπεριλαμβανόμενου του Παιχνιδιού της Χρονιάς, και κέρδισε ένα, του Καλύτερου RPG. Το Game Informer του απένειμε το βραβείο τους, Παιχνίδι της Χρονιάς.
Mass Effect: Andromeda
Το Mass Effect: Andromeda, η τέταρτη προσθήκη στη βασική σειρά Mass Effect, παρουσιάστηκε στην E3 2015. Κυκλοφόρησε στις 21 Μαρτίου του 2017 παγκοσμίως, για τα Microsoft Windows, PlayStation 4 και Xbox One. Το Andromeda είναι το πρώτο παιχνίδι της σειράς που διαθέτει περιβάλλον ανοικτού κόσμου. Χρονικά, τοποθετείται αρχικά στην περίοδο που εξελίσσεται το Mass Effect 2, και έπειτα πηδά 634 χρόνια στο μέλλον. Ο χαρακτήρας του παίκτη είναι η Sara ή ο Scott Ryder, ο/η οποίος/α έχει οριστεί ως Pathfinder – ένας πράκτορας με την αποστολή να ανακαλύψει νέους πλανήτες στον Γαλαξία της Ανδρομέδας.
Το Mass Effect: Andromeda δέχτηκε θετικές κριτικές για το σύστημα μάχης και τα γραφικά του, ενώ κατακρίθηκε έντονα για τα προβλήματά του στο animation των χαρακτήρων και άλλα τεχνικά θέματα. Επιπλέον, ανάμεικτες κριτικές απέσπασαν η ιστορία, η γραφή και οι χαρακτήρες του παιχνιδιού. Γενικότερα, θεωρήθηκε υποδεέστερο των προκατόχων του.
Το 2016, απέσπασε το Golden Joystick Award για το Πιο Αναμενόμενο Παιχνίδι και το Global Game Award για το Πιο Αμφιλεγόμενο Παιχνίδι.
Υποδοχή
Η σειρά Mass Effect κατάφερε να συγκεντρώσει ένα πλήθος διακρίσεων και βραβείων, με το δεύτερο μέρος της τριλογίας να συγκαταλέγεται από πολλούς στα κορυφαία βιντεοπαιχνίδια όλων των εποχών. Αποτελεί εμπορική επιτυχία, καθώς έχει σημειώσει περισσότερες από 14 εκατομμύρια πωλήσεις.
Εξωτερικοί σύνδεσμοι
Κατηγορία:Mass Effect Κατηγορία:Αποκαλυπτικά βιντεοπαιχνίδια Κατηγορία:Βιντεοπαιχνίδια δράσης ρόλων Κατηγορία:Βιντεοπαιχνίδια διαστημικής όπερας Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Wii U Κατηγορία:Βιντεοπαιχνίδια επιστημονικής φαντασίας Κατηγορία:Βιντεοπαιχνίδια με Unreal Engine
Αφρικανικό Πρωτάθλημα Καλαθοσφαίρισης
Το Αφρικανικό Πρωτάθλημα Καλαθοσφαίρισης (αγγλικά: FIBA Africa Championship), γνωστό και ως Αφρομπάσκετ (AfroBasket) είναι το ηπειρωτικό πρωτάθλημα καλαθοσφαίρισης ανδρών Αφρικής, που διεξάγεται κάθε δύο χρόνια υπό την αιγίδα της Διεθνούς Ομοσπονδίας Καλαθοσφαίρισης και της αφρικανικής ζώνης της. Μέσω του πρωταθλήματος προκύπτουν, επίσης, οι αφρικανικές ομάδες που προκρίνονται στο ανά τετραετία διεξαγόμενο Παγκόσμιο Πρωτάθλημα Καλαθοσφαίρισης και στους Θερινούς Ολυμπιακούς Αγώνες.
Θεόκτιστος ο μοναχός
Ο Θεόκτιστος ήταν υμνογράφος και μελωδός της εκκλησίας του 12ου αιώνα.
Τακτοποίησε τα δύο μηνιαία βιβλία του Νοεμβρίου και του Απριλίου, τα οποία έγραψε και με μουσικούς χαρακτήρες. Στα βιβλία αυτά ο Θεόκτιστος γράφει και σοβαρές συμβουλές για τους ψάλτες. Σώζονται στην Βασιλική Βιβλιοθήκη των Παρισίων.
Πηγές
Κατηγορία:Βυζαντινοί υμνογράφοι
Βαπτιστές
Οι Βαπτιστές είναι Χριστιανοί οι οποίοι πιστεύουν πως το βάπτισμα στο νερό πρέπει να γίνεται σε πιστούς (οπότε απορρίπτεται ο νηπιοβαπτισμός). Με τον όρο "Βαπτιστικός" μπορεί επίσης να περιγραφεί μία εκκλησία, ένα δόγμα ή μία ομάδα που μοιράζεται τις ίδιες πεποιθήσεις σχετικά με το βάπτισμα.
Οι Βαπτιστές ιστορικά χαρακτηρίζονται από την ύπαρξη αυτονομίας σε κάθε τοπική τους εκκλησία. Αν και ο όρος "Βαπτιστής" έχει τις ρίζες του στους Αναβαπτιστές, το ίδιο το δόγμα των Βαπτιστών συνδέεται ιστορικά με τα αυτονομιστικά κινήματα του 16ου αιώνα. Οι περισσότερες Βαπτιστικές εκκλησίες επιλέγουν να συνδέονται με δογματικές ομάδες που παρέχουν υποστήριξη, χωρίς όμως να τις ελέγχουν. Η μεγαλύτερη Βαπτιστική ομάδα εκκλησιών, εκτός από την Βαπτιστική Παγκόσμια Συνέλευση, είναι οι Νότιοι Βαπτιστές (οι οποίοι αποχώρησαν από την Παγκόσμια Συνέλευση το 2004), όμως υπάρχουν και πολλές άλλες ενώσεις Βαπτιστών. Υπάρχουν, επίσης, αυτόνομες εκκλησίες που παραμένουν ανεξάρτητες από οποιοδήποτε δόγμα, οργάνωση ή ένωση.
Μέλη
Οι Βαπτιστές αριθμούν περίπου 110 εκατομμύρια σε όλο τον κόσμο, σε περισσότερες από 220.000 κοινότητες και θεωρούνται η μεγαλύτερη παγκόσμια κοινωνία Ευαγγελικών Προτεσταντών. Στη Βόρεια Αμερική έχουν περίπου 38 εκατομμύρια μέλη. Μεγάλοι αριθμοί Βαπτιστών υπάρχουν επίσης στην Ασία, την Υποσαχάρια Αφρική,την Καραϊβική και την Κεντρική και Νότια Αμερική. Στην Ινδία υπάρχουν 2.4, στη Γκάνα 2.5, στη Λαϊκή Δημοκρατία του Κονγκό 1.9, και στη Βραζιλία 1.7 εκατομμύρια. Στην Ελλάδα υπάρχουν λίγες αυτόνομες Βαπτιστικές εκκλησίες, ενώ η Ελευθέρα Ευαγγελική Εκκλησία θεωρείται πως προέρχεται από τη Βαπτιστική παράδοση.
Πίστη
Η ακροστιχίδα των βασικών δογμάτων των Βαπτιστών που ακολουθούν, στα αγγλικά σχηματίζει τη λέξη BAPTIST (ΒΑΠΤΙΣΤΗΣ).
Οι περισσότερες βαπτιστικές παραδόσεις πιστεύουν στις "τέσσερις ελευθερίες" :
Υποσημειώσεις
Κατηγορία:Ευαγγελικαλισμός Κατηγορία:Προτεσταντισμός
Συντηρητισμός
Συντηρητισμός ή κονσερβατισμός (γαλλικά: conservatisme) ονομάζεται η επιφυλακτική και συντηρητική αντιμετώπιση νέων θεσμών, αρχών και αξιών της κοινωνίας, σε ατομική και ομαδική βάση. Γενικά, σημαίνει την επιφυλακτική έως αρνητική στάση απέναντι σε οποιονδήποτε νεωτερισμό. Ο συντηρητισμός είναι υπέρμαχος της προάσπισης αυτών που είναι ήδη δεδομένα, αφομοιωμένα και δεν δημιουργούν κινδύνους και κραδασμούς στο κατεστημένο, και κυρίως δεν αποτελούν ριζικές αλλαγές. Ο συντηρητισμός λειτουργεί ως προσωπική στάση ζωής, παρόμοια με τον πουριτανισμό, σε κοινωνικό και πολιτικό επίπεδο. Ο όρος είναι σημασιολογικό δάνειο από τη γαλλική λέξη conservation (κονσερβασιόν) = διατήρηση, συντήρηση.
Ο συντηρητισμός ως φιλοσοφική στάση, και με βάση τους σημαντικότερους εκφραστές του, όπως ήταν για παράδειγμα ο Έντμουντ Μπερκ (Edmund Burke, 1729-1797) συνδέεται με ρομαντικές και μη ντετερμινιστικές αντιλήψεις για την κοινωνία και την πολιτική. Δεν αντιτίθεται κατ΄ ανάγκη στις αλλαγές στον τρόπο διακυβέρνησης και στους θεσμούς, αλλά πάντως υπερασπίζεται τη σταδιακή και ομαλή αλλαγή. Σέβεται τις πολιτικές συνήθειες, τα πολιτικά ήθη, και την παράδοση ως συσσωρευμένη γνώση και «σύνεση» περισσότερων γενεών. Δέχεται ότι οι κοινωνικές σχέσεις δεν είναι αιτιακές και προβλέψιμες και ότι η «πολιτική σοφία» είναι στην πραγματικότητα συλλογική και όχι «απόρροια του στοχασμού ενός καθήμενου σε κουνιστή πολυθρόνα» φιλοσόφου. Σε αυτή τη βάση σκέψης, ο συντηρητισμός υποστηρίζει τη διατήρηση του υφιστάμενου κοινωνικού και πολιτικού κατεστημένου (π.χ. θεσμούς, αξίες κλπ.), ως λειτουργικού και αποτελεσματικού, όσο αυτό είναι δυνατό.
Από την περίοδο της Γαλλικής Επανάστασης ώς περίπου τον Β΄ Παγκόσμιο Πόλεμο, οι συντηρητικοί στην Ευρώπη αντιτέθηκαν στον φιλελευθερισμό και στη συνέχεια, στον σοσιαλισμό. Οι πιο ριζικά συντηρητικοί επιθυμούσαν τη διατήρηση του αριστοκρατικού φεουδαρχικού κατεστημένου και της πολιτικής ισχύος της χριστιανικής Εκκλησίας. Μετά τα μέσα του 20ου αιώνα ωστόσο οι περισσότεροι συντηρητικοί αποδέχθηκαν τη φιλελεύθερη δημοκρατία και ενσωματώθηκαν σε αυτή.
Πατερναλιστικός Συντηρητισμός
Πρόκειται για μία μορφή συντηρητισμού η οποία δέχεται τις κοινωνικές ανισότητες ως οργανικό μέρος της κοινωνίας (οργανικισμός) και ως συνέπεια η κοινωνική ιεραρχία έχει επίσης νόημα. Στον πατερναλιστικό συντηρητισμό υπάρχει η έννοια της υποχρέωσης με την λογική ότι ο ταξικά ανώτερος έχει υποχρέωση προστασίας και φρονίδας πρός τους από κάτω. Δέχεται επίσης την γενικότερη αρχή πως το δεδομένο είναι και σοφό (παράδοση).
Παλαιοσυντηρητισμός
Σύμφωνα με τον μελετητή των διεθνών σχέσεων Michael Foley, «οι παλαιοσυντηρητικοί ασχολούνται με τους μετανάστες, την ανατροπή μιας πολυπολιτισμικής κοινωνίας, την αποκέντρωση, τον οικονομικό εθνικισμό και τον μη επεμβατισμό της αμερικανικής εξωτερικής πολιτικής και μια γενικά ρεβανιστική προοπτική μιας κοινωνικής τάξης που χρειάζεται να ανακτήσει τις παλιές γραμμές διάκρισης και ειδικότερα την ανάθεση ρόλων σύμφωνα με τις παραδοσιακές αξίες του φύλου, εθνικότητας και φυλής ».
Ο πολιτικός θεωρητικός Paul Gottfried δηλώνει ότι ο όρος αναφέρεται αρχικά σε διάφορους Αμερικανούς, που στράφηκαν στον αντικομμουνισμό κατά τη διάρκεια του Ψυχρού Πολέμου.
Εθνικός συντηρητισμός
Ο εθνικός συντηρητισμός επικεντρώνεται περισσότερο στα εθνικά συμφέροντα και στην προάσπιση της πολιτιστικής ή εθνικής ταυτότητας από ό,τι οι περισσότεροι συντηρητικοί. Στην Ευρώπη, οι εθνικοί συντηρητικοί είναι συνήθως ευρωσκεπτικιστές. Ο εθνικός συντηρητισμός μοιράζεται τα χαρακτηριστικά με τον παραδοσιακό συντηρητισμό και τον κοινωνικό συντηρητισμό δεδομένου του τρόπου με τον οποίο οι τρεις παραλλαγές επικεντρώνονται στη διατήρηση και την παράδοση. Τα εθνικά συντηρητικά κόμματα έχουν συχνά ρίζες σε περιβάλλον με αγροτική, παραδοσιακή ή περιφερειακή βάση, σε αντίθεση με την πιο αστική βάση στήριξης των φιλελευθέρων-συντηρητικών κομμάτων. Τα εθνικά συντηρητικά κόμματα υποστηρίζουν την διατήρηση των οικογενειακών αξιών και την κοινωνική σταθερότητα. Πολλοί εθνικοί συντηρητικοί είναι επομένως κοινωνικοί συντηρητικοί, καθώς και υπέρ του περιορισμού της μετανάστευσης και της θέσπισης πολιτικών νόμου και τάξης.
Τα εθνικά συντηρητικά κόμματα σε διάφορες χώρες δεν έχουν απαραιτήτως κοινή θέση για την οικονομική πολιτική: Οι απόψεις τους μπορεί να κυμαίνονται από την υποστήριξη μιας ρυθμιζόμενης οικονομίας σε μια κεντρική μικτή οικονομία ή και laissez-faire. Στην πρώτη, και συνηθέστερη, περίπτωση οι εθνικοί συντηρητικοί διακρίνονται από τους φιλελεύθερους συντηρητικούς, για τους οποίους οι κύριες προτεραιότητες είναι οι οικονομικές πολιτικές της ελεύθερης αγοράς.
Midjourney
μικρογραφία|Ένα «μηχανικό περιστέρι» που δημιουργήθηκε με την επανάληψη V5 του αλγορίθμου του Midjourney Το Midjourney είναι ένα πρόγραμμα και υπηρεσία παραγωγής τεχνητής νοημοσύνης που δημιουργήθηκε και φιλοξενείται από το ανεξάρτητο ερευνητικό εργαστήριο Midjourney, Inc. με έδρα το Σαν Φρανσίσκο. Το Midjourney δημιουργεί εικόνες από περιγραφές φυσικής γλώσσας, που ονομάζονται "προτροπές", παρόμοιες με το DALL-E και το Stable Diffusion του OpenAI.
Το εργαλείο βρίσκεται αυτήν τη στιγμή σε ανοιχτή beta, στην οποία εισήχθη στις 12 Ιουλίου 2022. Η ομάδα Midjourney διευθύνεται από τον Ντέιβιντ Χολτς, ο οποίος ίδρυσε την Leap Motion. Ο Holz είπε στο The Register τον Αύγουστο του 2022 ότι η εταιρεία ήταν ήδη κερδοφόρα. Οι χρήστες δημιουργούν έργα τέχνης με το Midjourney χρησιμοποιώντας εντολές στο Discord bot.
Εκδόσεις μοντέλου
Η εταιρεία εργάζεται για τη βελτίωση των αλγορίθμων της, κυκλοφορώντας νέες εκδόσεις μοντέλων κάθε λίγους μήνες. Η έκδοση 2 του αλγορίθμου τους κυκλοφόρησε τον Απρίλιο του 2022 και η έκδοση 3 στις 25 Ιουλίου Στις 5 Νοεμβρίου 2022, η επανάληψη άλφα της έκδοσης 4 κυκλοφόρησε στους χρήστες και στις 15 Μαρτίου 2023, κυκλοφόρησε η επανάληψη άλφα της έκδοσης 5. Το μοντέλο 5.1 έχει μεγαλύτερη «άποψη» από την έκδοση 5, εφαρμόζοντας περισσότερο το δικό του στυλιζάρισμα στις εικόνες, ενώ το μοντέλο 5.1 RAW προσθέτει βελτίωση ενώ λειτουργεί καλύτερα με περισσότερες κυριολεκτικές προτροπές.
Λειτουργικότητα
Το Midjourney είναι προς το παρόν προσβάσιμο μόνο μέσω ενός bot Discord στον επίσημο διακομιστή του Discord, μέσω απευθείας μηνυμάτων στο bot ή προσκαλώντας το bot σε διακομιστή τρίτου μέρους. Για τη δημιουργία εικόνων, οι χρήστες χρησιμοποιούν την εντολή και πληκτρολογούν μια προτροπή. Στη συνέχεια, το bot επιστρέφει ένα σύνολο τεσσάρων εικόνων. Στη συνέχεια, οι χρήστες μπορούν να επιλέξουν ποιες εικόνες θέλουν να αναβαθμίσουν. Το Midjourney εργάζεται επίσης σε μια διεπαφή ιστού.
Χρήσεις
Ο ιδρυτής Ντέιβιντ Χολτς λέει ότι βλέπει τους καλλιτέχνες ως πελάτες και όχι ως ανταγωνιστές του Midjourney. Ο Χολτς είπε στο The Register ότι οι καλλιτέχνες χρησιμοποιούν το Midjourney για γρήγορη δημιουργία πρωτοτύπων καλλιτεχνικών ιδεών για να δείξουν στους πελάτες πριν ξεκινήσουν οι ίδιοι τη δουλειά. Μερικοί καλλιτέχνες έχουν κατηγορήσει το Midjourney ότι απαξιώνει το πρωτότυπο δημιουργικό έργο χρησιμοποιώντας το στο σετ εκπαίδευσης. Οι όροι παροχής υπηρεσιών του Midjourney περιλαμβάνουν μια πολιτική κατάργησης DMCA, η οποία επιτρέπει στους καλλιτέχνες να ζητούν την αφαίρεση του έργου τους από το σετ, εάν πιστεύουν ότι είναι εμφανής η παραβίαση πνευματικών δικαιωμάτων.
Ο κλάδος της διαφήμισης δεν άργησε να αγκαλιάσει εργαλεία τεχνητής νοημοσύνης όπως το Midjourney, το DALL-E και το Stable Diffusion, μεταξύ άλλων. Τα εργαλεία, τα οποία επιτρέπουν στους διαφημιστές να δημιουργούν πρωτότυπο περιεχόμενο και να συλλέγουν ιδέες γρήγορα, παρέχουν νέες ευκαιρίες όπως "προσαρμοσμένες διαφημίσεις που δημιουργούνται για ιδιώτες, έναν νέο τρόπο δημιουργίας ειδικών εφέ ή ακόμη και να κάνουν τη διαφήμιση ηλεκτρονικού εμπορίου πιο αποτελεσματική", σύμφωνα με το Ad Age.
Αξιοσημείωτη χρήση και διαμάχη
μικρογραφία|Théâtre d'Opéra Spatial, μια εικόνα Midjourney που συμμετείχε σε διαγωνισμό ψηφιακής τέχνης μικρογραφία|Το Alice and Sparkle, ένα παιδικό βιβλίο με εικονογράφηση του Midjourney μικρογραφία|Μια εικόνα που δημιουργήθηκε από το Midjourney με τον Ντόναλντ Τραμπ που συνελήφθη και έγινε viral τον Μάρτιο του 2023 Το πρόγραμμα χρησιμοποιήθηκε από το βρετανικό περιοδικό The Economist για να δημιουργήσει το εξώφυλλο ενός τεύχους τον Ιούνιο του 2022. Στην Ιταλία, η κορυφαία εφημερίδα Corriere della Sera δημοσίευσε ένα κόμικ που δημιουργήθηκε με το Midjourney από τον συγγραφέα Vanni Santoni τον Αύγουστο του 2022 Ο Charlie Warzel χρησιμοποίησε το Midjourney για να δημιουργήσει δύο εικόνες του Άλεξ Τζόουνς για το ενημερωτικό δελτίο του Warzel στο The Atlantic. Η χρήση ενός εξωφύλλου που δημιουργήθηκε από AI επικρίθηκε από ανθρώπους που θεώρησαν ότι έπαιρνε δουλειές από καλλιτέχνες. Ο Warzel χαρακτήρισε τη δράση του «λάθος» σε ένα άρθρο σχετικά με την απόφασή του να χρησιμοποιήσει δημιουργημένες εικόνες. Το Last Week Tonight with John Oliver περιελάμβανε ένα τμήμα 10 λεπτών στο Midjourney σε ένα επεισόδιο που μεταδόθηκε τον Αύγουστο του 2022.
Τον Δεκέμβριο του 2022, το Midjourney χρησιμοποιήθηκε για τη δημιουργία των εικόνων σε ένα παιδικό βιβλίο που δημιουργήθηκε από AI σε διάστημα ενός Σαββατοκύριακου. Με τίτλο Alice and Sparkle, το βιβλίο παρουσιάζει ένα νεαρό κορίτσι που κατασκευάζει ένα ρομπότ που αποκτά αυτογνωσία. Ο δημιουργός, Ammaar Reeshi, πέρασε ώρες προσαρμόζοντας τις προτροπές του Midjourney, απορρίπτοντας εκατοντάδες αποτελέσματα που δημιουργήθηκαν για να επιλέξει τελικά 13 εικονογραφήσεις για το βιβλίο. Τόσο το προϊόν όσο και η διαδικασία προκάλεσαν κριτική: «το κύριο πρόβλημα... είναι ότι εκπαιδεύτηκε από τη δουλειά των καλλιτεχνών. Είναι οι δημιουργίες μας, τα ξεχωριστά στυλ μας που δημιουργήσαμε, που δεν συναινέσαμε να χρησιμοποιηθούν», έγραψε ένας καλλιτέχνης.
Το 2023, ο ρεαλισμός των παραγωγών κειμένου σε εικόνα που βασίζονται σε τεχνητή νοημοσύνη, όπως το Midjourney, το DALL-E ή το Stable Diffusion, έφτασε σε τόσο υψηλό επίπεδο που οδήγησε σε ένα σημαντικό κύμα ιογενούς AI-δημιουργημένες φωτογραφίες. Μεγάλη προσοχή κέρδισε μια φωτογραφία του Πάπα Φραγκίσκου που δημιουργήθηκε από το Midjourney φορώντας λευκό παλτό, η φανταστική σύλληψη του Ντόναλντ Τραμπ, και μια φάρσα για επίθεση στο Πεντάγωνο, επίσης ως χρήση στις επαγγελματικές δημιουργικές τέχνες.
Έλεγχος περιεχομένου και λογοκρισία στο Midjourney
Πριν από τον Μάιο του 2023, το Midjourney εφάρμοσε έναν μηχανισμό εποπτείας που βασιζόταν σε ένα σύστημα "απαγορευμένων λέξεων". Αυτή η μέθοδος απαγόρευε τη χρήση γλώσσας που σχετίζεται με ρητό περιεχόμενο, όπως σεξουαλικά ή πορνογραφικά θέματα, καθώς και ακραία βία. Επιπλέον, το σύστημα απαγόρευσε επίσης ορισμένες μεμονωμένες λέξεις, συμπεριλαμβανομένων θρησκευτικών και πολιτικών προσωπικοτήτων όπως «Αλλάχ» ή «Σι Τζινπίνγκ». Αυτή η πρακτική προκαλούσε περιστασιακά διαμάχες λόγω των αντιληπτών περιπτώσεων λογοκρισίας στην πλατφόρμα του midjourney.
Ξεκινώντας τον Μάιο του 2023, με επακόλουθες ενημερώσεις μετά την έκδοση 5, το Midjourney πέρασε σε ένα σύστημα εποπτείας περιεχομένου "τροφοδοτούμενο από AI". Αυτός ο προηγμένος μηχανισμός επέτρεψε μια πιο λεπτή ερμηνεία των προτροπών των χρηστών αναλύοντάς τα στο σύνολό τους. Κατά συνέπεια, διευκόλυνε την εξαρτώμενη από το πλαίσιο χρήση λέξεων που είχαν προηγουμένως απαγορευτεί. Για παράδειγμα, οι χρήστες μπορούν τώρα να ζητήσουν από το AI να δημιουργήσει ένα πορτρέτο του "Xi Jinping". Ωστόσο, το σύστημα θα αποτρέψει τη δημιουργία αμφιλεγόμενων εικόνων, όπως απεικονίσεις παγκόσμιων ηγετών, συμπεριλαμβανομένου του Σι Τζινπίνγκ, σε καταστάσεις σύλληψης.
Δίκη
Στις 13 Ιανουαρίου 2023 τρεις καλλιτέχνες – Sarah Andersen, Kelly McKernan και Karla Ortiz – κατέθεσε αγωγή για παραβίαση πνευματικών δικαιωμάτων κατά των Stability AI, Midjourney και DeviantArt, υποστηρίζοντας ότι αυτές οι εταιρείες έχουν παραβιάσει τα δικαιώματα εκατομμυρίων καλλιτεχνών, εκπαιδεύοντας εργαλεία τεχνητής νοημοσύνης σε πέντε δισεκατομμύρια εικόνες που έχουν αφαιρεθεί από τον Ιστό, χωρίς τη συγκατάθεση των αρχικών καλλιτεχνών.
Η νομική αγωγή ξεκίνησε στο Σαν Φρανσίσκο από τον δικηγόρο Matthew Butterick σε συνεργασία με τη δικηγορική εταιρεία Joseph Saveri, την ίδια ομάδα που αμφισβητεί τη Microsoft, το GitHub και το OpenAI (προγραμματιστή των ChatGPT και DALL-E 2) στο δικαστήριο.
Συνδρομητική υπηρεσία
Το Midjourney έχει τρία επίπεδα συνδρομής. Προηγουμένως πρόσφεραν μια δωρεάν δοκιμή, αλλά απέσυραν αυτήν την υπηρεσία επικαλούμενη υψηλή ζήτηση και κακή χρήση.
Όταν η δωρεάν δοκιμή ήταν διαθέσιμη, η δημιουργία μιας εικόνας την ενεργοποίησε. Οι δοκιμαστικοί χρήστες θα μπορούσαν να κάνουν περίπου 25 εργασίας πριν χρειαστεί να εγγραφούν για να συνεχίσουν να το χρησιμοποιούν.
Η τιμολόγηση του Midjourney AI είναι διαθέσιμη, το Midjourney κοστίζει από 10 έως 60$ ανά μήνα, ανάλογα με το πλάνο. Υπάρχει επίσης μια δωρεάν δοκιμή που είναι καλή για 25 γενιές εικόνων.
Τζάρβις Κένρικ
Ο Τζάρβις Κένρικ (13 Νοεμβρίου 1852 - 29 Ιανουαρίου 1949) ήταν Άγγλος ποδοσφαιριστής που αγωνιζόταν στη θέση του επιθετικού.
Βιογραφικό
Γεννήθηκε στην περιοχή Τσίτσεστερ του Σάσσεξ το 1852 και ασχολήθηκε από μικρή ηλικία με το ποδόσφαιρο.
Είναι γνωστός για το γεγονός πως σκόραρε το πρώτο τέρμα που σημειώθηκε ποτέ στο Κύπελλο Αγγλίας, στη νίκη της Κλάπχαμ Ρόβερς επί της Άπτον Παρκ με 3-0, στις 11 Νοεμβρίου 1871. Σε αυτό το παιχνίδι, ο Κένρικ πέτυχε συνολικά δύο γκολ.
Μερικά χρόνια αργότερα, έγινε μέλος της ομάδας των Γουόντερερς, με την οποία πανηγύρισε τρεις συνεχόμενους τίτλους στο Κύπελλο Αγγλίας την τριετία 1876-78. Μάλιστα, σκόραρε τόσο στον τελικό της διοργάνωσης του 1877 (ισοφάρισε τέσσερα λεπτά πριν το τέλος και οδήγησε το παιχνίδι ενάντια στο Πανεπιστήμιο της Οξφόρδης στην παράταση), όσο και στον τελικό του 1878 (πέτυχε τα δύο από τα τρία τέρματα της ομάδας του στη νίκη με 3-1 επί της Ρόγιαλ Εντζινίρς).
Ασχολήθηκε και με το άθλημα του κρίκετ, στο οποίο είχε μία επαγγελματική συμμετοχή σε ομάδα του Σάρρεϋ.
Τίτλοι
Ως παίκτης των Γουόντερερς:
Παραπομπές
Κατηγορία:Επιθετικοί ποδοσφαιριστές Κατηγορία:Άγγλοι ποδοσφαιριστές Κατηγορία:Ποδοσφαιριστές Γουόντερερς ΦΚ
Οργάνωση Γκέλεν
Οργάνωση Γκέλεν ήταν η ονομασία της οργάνωσης που δημιουργήθηκε μετά τη λήξη του Β΄ Παγκοσμίου πολέμου στη Γερμανία με σκοπό τη δημιουργία δικτύου πληροφοριών εις βάρος των Σοβιετικών κατοχικών δυνάμεων και την αποτροπή πιθανής εισβολής τους στη Δυτική Γερμανία. Η οργάνωση απαρτιζόταν από πρώην ναζί και υπαγόταν σε αμερικανικό έλεγχο και χρηματοδότηση.
Ιστορία της Οργάνωσης
Μετά τον πόλεμο, στελέχη της Βέρμαχτ και των SS δημιούργησαν δίκτυο πληροφοριών σε όλη τη Γερμανία που παρακολουθούσε ακόμη και πολιτικούς, πιθανολογείται ότι τα μέλη της έφταναν ακόμη και τους 40 χιλ. άνδρες. Βάσει των εγγράφων που ήρθαν στο φως από τον ιστορικό Αγκίλοφ Κέσσελρινγκ, εγγονό του στρατάρχη Άλμπερτ Κέσσελρινγκ της Luftwaffe, 2000 αξιωματικοί της Βέρμαχτ και τβν SS, όλων των κλάδων, αποφάσισαν το 1949 την οργάνωση ενός μυστικού στρατού. Το όνομα της οργάνωσης δόθηκε από τον υποστράτηγο Ράινχαρτ Γκέλεν, επικεφαλής του Γραφείου Πληροφοριών της Ανατολής του Γερμανικού Στρατού του Β΄ Π.Π. που μετέπειτα πέρασε στην υπηρεσία των Αμερικανών. Ο Γκέλεν κατάφερε να απελευθερώσει βετεράνους ναζί από στρατόπεδα αιχμαλώτων, όπως μέλη της Γκεστάπο, της Βέρμαχτ και των SS και να τους εντάξει στην οργάνωση, ενώ απαλλάχτηκαν από τα πολεμικά τους εγκλήματα.
Μέλος της οργάνωσης ήταν ο Άλμπερτ Ζνετς, συνταγματάρχης κατά τον Δεύτερο Παγκόσμιο πόλεμο που αργότερα εντάχθηκε στην Bundeswehr. Ο Ζνετς οργάνωνε μυστικές συναντήσεις βετεράνων της 25ης Μεραρχίας Γρεναδιέρων των Ες-Ες με κύριο ερώτημα τι θα συνέβαινε αν οι Σοβιετικοί εισέβαλαν στη Δυτική Γερμανία και με ποιο τρόπο θα μπορούσαν να αποτρέψουν τον Σοβιετικό στρατό από το να προελάσει στη Δυτική Γερμανία.
Η οργάνωση έπαιρνε γενικές κατευθύνσεις από τους Αμερικανούς και χρηματοδοτούνταν από αυτούς. Επίσης ο Ζνετς είχε την υποστήριξη μεγάλων οικονομικών παραγόντων που χρηματοδοτούσαν την οργάνωση και ήρθε σε επαφή με συλλόγους βετεράνων για να στρατολογήσει και να ολοκληρώσει την οργάνωση. Σχημάτισε μικρό μηχανοκίνητο τμήμα έκτακτης ανάγκης με πολιτικά οχήματα που μπορούσαν γρήγορα να τροποποιηθούν σε στρατιωτικά, πλαισιωμένο από βετεράνους. Ο Ζνετς πλησίασε πολλές σημαντικές προσωπικότητες του Β΄ Π.Π., ακόμη και τον Ότο Σκορτσένυ.
Ιωάννης ο Κλαδάς
Ο Ιωάννης ο Κλαδάς ήταν λαμπαδάριος της Αγίας Σοφίας.
Οργάνωση Γκέλεν
Ιστορία της Οργάνωσης
Ο στρατηγός Άντον Γκράσερ, γενικός επιθεωρητής της Γερμανικής Αστυνομίας από την Κυβέρνηση της Βόννης, εξασφάλισε τον πολεμικό εξοπλισμό για την οργάνωση.
Ιωάννης ο Κλαδάς
Ήταν άνδρας λογιότατος και μουσικότατος, ποιητής και μελοποιός. Μελοποίησε πολλά έντεχνα έργα, από τα οποία ψάλλονται μέχρι σήμερα: «Γεύσατε και ίδετε», «Την γαρ σην μήτραν», «Άξιον εστί», «Άγιος ο Θεός».
Οργάνωση Γκέλεν
Ιστορία της Οργάνωσης
Το σχέδιο αποτροπής εισβολής των Σοβιετικών στη Δυτική Γερμανία και η οργάνωση Γκέλεν ήταν γνωστά στον Χανς Σπάιντελ, έναν από τους στρατηγούς που προσπάθησαν να δολοφονήσουν τον Χίτλερ. Μέχρι το 1955 που δεν υπήρχαν ένοπλες δυνάμεις στη Δυτική Γερμανία ο μικρός και μυστικός αυτός στρατός αποτελούσε τη μοναδική αποτρεπτική ισχύ της Δυτικής Γερμανίας. Το 1956, η οργάνωση εντάχθηκε στον έλεγχο της γερμανικής ομοσπονδιακής κυβέρνησης και μετονομάστηκε σε Ομοσπονδιακή Υπηρεσία Πληροφοριών (Bundesnachrichtendienst/BND). Σύμφωνα με τα αρχεία, η Κυβέρνηση της Ανατολικής Γερμανίας ανακάλυψε την οργάνωση μόλις το 1961. Ο Ζνετς απεβίωσε το 2007 χωρίς ποτέ να αναφέρει πότε αν όντως διαλύθηκε η οργάνωση, ενώ ο Ράινχαρτ Γκέλεν απεβίωσε στις 8 Ιουνίου 1979.
Ιωάννης ο Κλαδάς
Αναφορές
Κατηγορία:Βυζαντινοί υμνογράφοι Κατηγορία:Βυζαντινοί του 15ου αιώνα
Οργάνωση Γκέλεν
Πηγές - Αναφορές
* Κατηγορία:Υπηρεσίες πληροφοριών Κατηγορία:Μυστικές οργανώσεις
Αθανάσιος Σκιαδάς
Ο Αθανάσιος Σκιαδάς υπήρξε Έλληνας λόγιος του 18ου αιώνα.
Πηγές
Κατηγορία:Έλληνες συγγραφείς Κατηγορία:Έλληνες λόγιοι του 18ου αιώνα Κατηγορία:Ορθόδοξοι λόγιοι
Αλέρτ
Το Αλέρτ έχει πολλούς προσωρινούς κατοίκους καθώς φιλοξενεί μια υπηρεσία ραδιοφωνικής λήψης πληροφοριών στρατιωτικών σημάτων στο Σταθμό Καναδικών Δυνάμεων του Αλέρτ (CFS Alert), καθώς επίσης και έναν μετεωρολογικό σταθμό του Υπουργείου Περιβάλλοντος του Καναδά, ένα σύστημα Παγκόσμιας Παρακολούθηση της Ατμόσφαιρας (GAW), ένα παρατηρητήριο παρακολούθησης της ατμόσφαιρας, και το Αεροδρόμιο του Αλέρτ.
Εξωτερικοί σύνδεσμοι
Κατηγορία:Ακραία σημεία της Γης
Ιβαγκός
Ο Ιβαγκός (βουλγαρ. Иванко, Ιβάνκο), μετέπειτα Αλέξιος ήταν ο φονέας του Ιβάν Ασέν Α΄ της Βουλγαρίας. Αρχικά σύμμαχος του Αλεξίου Γ΄ Αγγέλου, έπειτα στράφηκε εναντίον του.
Βιογραφία
Ο Ιβάν Ασέν Α΄ ηγεμόνας του νεοπαγούς Β΄ Βουλγαρικού κράτους κάλεσε θυμωμένα τον Ιβαγκός, που είχε σχέση με την αδελφή της συζύγου του, να πειθαρχήσει. Τότε ο Ιβαγκός σκότωσε τον Ιβάν Ασέν Α΄ το 1196.
Ο Ιβαγκός, που υιοθέτησε το όνομα Αλέξιος, πολέμησε πρώτα στο πλευρό του Αυτοκράτορα Αλεξίου Γ΄ Αγγέλου, πατέρα της Άννας Αγγελίνας, αλλά μετά στράφηκε εναντίον του. Συνέλαβε τον στρατηγό Μανουήλ Καμύτζη το 1198, ο οποίος έπειτα εξαγοράστηκε από τον γαμπρό του Δοβρομηρό.
Οι γαμπροί του Αυτοκράτορα Αλέξιος Παλαιολόγος (σύζυγος της 1ης κόρης του Ειρήνης) και Θεόδωρος Λάσκαρης (δεύτερος σύζυγος της Άννας, 2ης κόρης του) βάδισαν εναντίον του το 1200. Ο Ιβαγκός/Αλέξιος τους κάλεσε να συσκεφθούν για ειρήνη και υποσχέθηκε να μην τους κάνει κακό, αλλά μετά τους κράτησε αιχμαλώτους και τους φυλάκισε.
Πηγές
Κατηγορία:12ος αιώνας Κατηγορία:Δολοφόνοι Κατηγορία:Βυζαντινοί επαναστάτες
Τιριδάτης Α΄ της Παρθίας
Ο Τιριδάτης Α’ της Παρθίας ήταν αδελφός του Αρσάκη Α’ ιδρυτή της δυναστείας των Αρσακιδών βασιλέων της Παρθίας. Κατά μερικούς συγγραφείς συμβασιλέας του αδελφού του κατά άλλους κυβέρνησε μόνος του. Σύμφωνα με ιστορικούς όπως ο Αρριανός κυβέρνησε για ένα μικρό διάστημα την Παρθία από το 246 π.Χ., την περίοδο της παρακμής της αυτοκρατορίας των Σελευκιδών λόγω των επιθέσεων του βασιλιά της Αιγύπτου Πτολεμαίου Γ’ Eυεργέτη. Ο Τιριδάτης ηττήθηκε και εξορίστηκε από τον βασιλιά Σέλευκο Β’ το 238 π.Χ. αλλά όταν ο Σελευκίδης βασιλιάς βρέθηκε αντιμέτωπος με την επανάσταση του αδελφού του Αντίοχου Ιέρακα, ο Τιριδάτης A΄ επέστρεψε και τον νίκησε. Διάδοχος τού θρόνου των Πάρθων ορίστηκε από τον ίδιο και τον αδελφό του Αρσάκη, ο γιος του Αρσάκης Β’.
Κατηγορία:Πάρθοι βασιλείς
Νικολά Απέρ
Ο Νικολά Απέρ (γαλλικά: Nicolas Appert) (17 Νοεμβρίου 1749 – 1 Ιουνίου 1841) ήταν Γάλλος εφευρέτης, ο οποίος εφηύρε την αεροστεγή συντήρηση τροφίμων. Ο Απέρ, γνωστός ως «πατέρας της Επιστήμης των Τροφίμων», ήταν ζαχαροπλάστης. Ο Απέρ περιέγραψε την εφεύρεσή του ως έναν τρόπο «διατήρησης όλων των ειδών των τροφικών ουσιών σε δοχεία».
Πρώιμη ζωή
Ο Απέρ γεννήθηκε στο Σαλόν-αν-Σαμπάνι ως το ένατο από τα έντεκα παιδιά της οικογένειας. Η οικογένειά του διατηρούσε ένα πανδοχείο στην πόλη και εργάστηκε στην οικογενειακή επιχείρηση μέχρι τα 20 του, όταν άνοιξε ένα ζυθοποιείο με έναν από τους αδελφούς του. Στη συνέχεια υπηρέτησε ως επικεφαλής σεφ στον Χριστιανό Δ΄ του Τσβάιμπρυκεν για 13 χρόνια. Ο Απέρ ήταν ζαχαροπλάστης και σεφ στο Παρίσι από το 1784 έως το 1795. Κατά τη διάρκεια αυτής της περιόδου, παντρεύτηκε την Ελιζαμπέτ Μπενουά και το ζευγάρι απέκτησε τέσσερα παιδιά.
Ο Απέρ δραστηριοποιήθηκε κατά τη διάρκεια της Γαλλικής Επανάστασης και μάλιστα συμμετείχε στην εκτέλεση του βασιλιά Λουδοβίκου ΙΣΤ΄. Ωστόσο, έπεσε υπό υποψία κατά τη διάρκεια της επακόλουθης Βασιλείας του Τρόμου και συνελήφθη τον Απρίλιο του 1794, αλλά κατάφερε να αποφύγει την εκτέλεση. Το 1795, άρχισε να πειραματίζεται με τρόπους διατήρησης των τροφίμων, όπου είχε επιτυχία με σούπες, λαχανικά, χυμούς, γαλακτοκομικά προϊόντα, ζελέ, μαρμελάδες και σιρόπια. Τοποθέτησε τα τρόφιμα σε γυάλινα βάζα, τα σφράγισε με φελλό και κερί σφράγισης και τα τοποθέτησε σε βραστό νερό. Πιστεύεται ότι αυτή η τεχνική χρησιμοποιούνταν ήδη σε οικιακή χρήση, αλλά ο Απέρ ήταν ο πρώτος που το έκανε αυτό σε βιομηχανική κλίμακα.
Θερμική επεξεργασία (γνωστή και ως κονσερβοποίηση)
Παρά τις τεχνικές του επιτυχίες, ο Απέρ είχε οικονομικά προβλήματα λόγω του υψηλού κόστους του εξοπλισμού του και του γεγονότος ότι δεν ήταν πολύ καλός επιχειρηματίας. Κήρυξε πτώχευση το 1806, αλλά μπόρεσε να συνεχίσει την επιχείρησή του. Το 1795, ο γαλλικός στρατός είχε προσφέρει ένα έπαθλο 12.000 φράγκων για μια νέα μέθοδο συντήρησης των τροφίμων. Το 1806 ο Απέρ παρουσίασε μια επιλογή από εμφιαλωμένα φρούτα και λαχανικά από την κατασκευή του στην Έκθεση των προϊόντων της γαλλικής βιομηχανίας, αλλά δεν κέρδισε καμία ανταμοιβή. Το 1810 το Γραφείο Τεχνών και Κατασκευών του Υπουργείου Εσωτερικών έδωσε στον Απέρ μια δωρεάν πληρωμή 12.000 φράγκων υπό τον όρο ότι θα δημοσιοποιήσει τη διαδικασία του. Ο Απέρ δέχτηκε και δημοσίευσε ένα βιβλίο που περιγράφει τη διαδικασία του εκείνη τη χρονιά. Η πραγματεία του Απέρ είχε τίτλο L'Art de conserver les substances animales et végétales (Η τέχνη της διατήρησης ζωικών και φυτικών ουσιών), όπου 6.000 αντίτυπα τυπώθηκαν το 1810. Αυτό ήταν το πρώτο βιβλίο του είδους του στις σύγχρονες μεθόδους συντήρησης τροφίμων.
Μετέπειτα ζωή
Παρά την κρατική επιχορήγηση, η οικονομική κατάσταση του Απέρ δεν βελτιώθηκε και επιδεινώθηκε από την καταστροφή του εργοστασίου του στο Μασί από τις πρωσικές και αυστριακές δυνάμεις στο τέλος του Πολέμου του Έκτου Συνασπισμού το 1814. Με την υποστήριξη της γαλλικής κυβέρνησης με τη μορφή δωρεάν ενοικίου, άνοιξε ένα νέο εργοστάσιο στο Παρίσι για να συντηρεί τρόφιμα σε τσίγκινα δοχεία, το οποίο κράτησε δέκα χρόνια, μέχρι που η ίδια κυβέρνηση τον έδιωξε τον Δεκέμβριο του 1827.
Τα κονσερβοποιημένα προϊόντα του Απέρ εκτιμήθηκαν ευρέως, ειδικά από τις ναυτικές υπηρεσίες, καθώς τα προϊόντα ήταν πολύ ανώτερα από τα αποξηραμένα και αλατισμένα προϊόντα στα οποία βασίζονταν προηγουμένως. Κονσέρβες εξήχθησαν στη Βαυαρία και την Αγία Πετρούπολη και έλαβαν έπαινο από εφημερίδες σε όλη τη Γαλλία. Ωστόσο, αυτό δεν μεταφράστηκε σε οικονομική επιτυχία. Παρά τα αργυρά και χρυσά μετάλλια από την Société d'encouragement pour l'industrie nationale (Ενθαρρυντική Εταιρεία για την Εθνική Βιομηχανία) το 1816 και το 1820 αντίστοιχα, μόλις το 1824 έλαβε τα 2.000 φράγκα που συνδέονταν με αυτές.
Μεταθανάτιες τιμές
Το 1955, εκδόθηκε ένα γαλλικό γραμματόσημο προς τιμή του.
Το 1985, ένας δρόμος στο Παρίσι, η Rue Nicolas-Appert (Οδός Νικολά Απέρ), κατασκευάστηκε και ονομάστηκε προς τιμήν του. Πολλοί άλλοι δρόμοι στη Γαλλία φέρουν το όνομά του.
Το 1991, ένα μνημειώδες άγαλμα του Απέρ, ένα έργο σε μπρούτζο του καλλιτέχνη Ζαν-Ρομπέρ Ιπουστεγκί, στήθηκε στο Σαλόν-αν-Σαμπάνι. Το 1986, τοποθετήθηκε μια πλάκα στη γενέτειρά του.
Υπάρχει ένα γυμνάσιο με το όνομα Νικολά Απέρ στο Ορβό της Γαλλίας.
Το 2010 ανακηρύχθηκε Έτος Νικολά Απέρ, εθνική γιορτή, από το γαλλικό υπουργείο Πολιτισμού. Το Πριγκιπάτο του Μονακό εξέδωσε ένα γραμματόσημο με τον Απέρ. Στο Musée des Beaux-Arts et d'Archéologie de Châlons-en-Champagne πραγματοποιήθηκε έκθεση με τίτλο «Mise en boîte» («Κονσερβοποίηση»).
Βραβείο Νικολά Απέρ
Από το 1942, κάθε χρόνο το τμήμα του Σικάγου του Ινστιτούτου Τεχνολόγων Τροφίμων απονέμει το Βραβείο Νικολά Απέρ, αναγνωρίζοντας το επίτευγμα ζωής στην τεχνολογία τροφίμων.
Ένωση σπουδών
Ο φοιτητικός σύλλογος της εκπαίδευσης Τεχνολογίας Τροφίμων στο Πανεπιστήμιο και Ερευνητικό Κέντρο του Βάχενινγκεν ονομάζεται Νικολά Απέρ. Από το 1972 αυτή η ένωση έχει επικεντρωθεί στη βελτίωση των μαθημάτων που σχετίζονται με την εκπαίδευση στην τεχνολογία τροφίμων και διοργανώνει πολλές εκδηλώσεις κάθε χρόνο για φοιτητές και αποφοίτους. Επί του παρόντος, σχεδόν 900 πτυχιούχοι και μεταπτυχιακοί φοιτητές είναι μέλη. Το 2022 ο σύλλογος γιόρτασε τη 12η εκδήλωση.
Εξωτερικοί σύνδεσμοι
Κατηγορία:Γάλλοι εφευρέτες Κατηγορία:Γάλλοι σεφ Κατηγορία:Γάλλοι επιχειρηματίες Κατηγορία:Συντήρηση τροφίμων
Κάστρο του Σαρέιγ-Σαντρά
Το Κάστρο του Σαρέιγ-Σαντρά (γαλλικά: Château de Chareil-Cintrat) είναι κάστρο χρονολογούμενο από τέλη του 6ου αιώνα στην κοινότητα του Σαρέιγ-Σαντρά, στον νομό του Αλλιέ, στη Γαλλία.
Ιστορία
Το συγκεκριμένο κάστρο βρίσκεται στους πρόποδες λόφου ο οποίος ήταν παλαιότερα καλυμμένος από αμπέλια, γνωστού ως Κτήμα του Σαρέιγ (γαλλικά: Domaine de Chareil), ο οποίος, αρχικώς, αποτέλεσε ένα εκ των φέουδων του Οίκου των Βουρβόνων.
Το κάστρο ανήκε, στα μέσα του 16ου αιώνα, στον Κλωντ Μορέν, οικονομικό ελεγκτή επί των πολέμων, ο οποίος προχώρησε στην διακόσμησή του με τοιχογραφίες όπου αναπαριστώνταν μυθολογικές και αστρολογικές θεματολογίες εμπνεόμενες από την Αρχαιότητα.
Το 1589, κατά την διάρκεια των Θρησκευτικών Πολέμων, το κάστρο πολιορκήθηκε.
Μετά το 1752, η Οικογένεια Λανγκλουά ντε Ραμαντιέρ κατέστη ιδιοκτήτης του κάστρου, εκ της οποίας ο Λουί Ζαν Πιερ Λανγκλουά ντε Ραμαντιέρ διετέλεσε ο πρώτος δήμαρχος του Σαρέιγ. Μετά τον θάνατο του υιού του, Κλωντ, τον Απρίλιο του 1815, οι κληρονόμοι προχώρησαν στην πώληση του κάστρου στην Οικογένεια Τονιέ.
Το Κράτος προχώρησε στην αγορά του Σαρέιγ το 1958.
Νικόλας Φαραντούρης
Ο Νικόλας Φαραντούρης (1976) είναι πολιτικό στέλεχος του ΣΥΡΙΖΑ και καθηγητής Ευρωπαϊκού Δικαίου στο τμήμα Διεθνών και Ευρωπαϊκών Σπουδών του Πανεπιστημίου Πειραιώς.
Γεννήθηκε στην Αθήνα το 1976, όπου και μεγάλωσε και ολοκλήρωσε με άριστα τις εγκύκλιες σπουδές του. Η καταγωγή του είναι από την Κεφαλονιά.
Είναι απόφοιτος της Νομικής Σχολής του ΕΚΠΑ (1997). Κατέχει μεταπτυχιακό δίπλωμα (1998) και διδακτορικό τίτλο (2001) από το Πανεπιστήμιο της Οξφόρδης.
Ασκεί ενεργή δικηγορία στον Άρειο Πάγο από το 2002. Έχει διδάξει νομικά θέματα σε πανεπιστήμια στην Ευρώπη και την Αμερική. Είναι μέλος της Επιτροπής Ενέργειας της Ακαδημίας Αθηνών.
Στο Πανεπιστήμιο Πειραιώς είναι διευθυντής του Μεταπτυχιακού Προγράμματος στη Στρατηγική, Δίκαιο & Οικονομικά της Ενέργειας. Η ειδίκευσή του σχετίζεται με θέματα ευρωπαϊκού δικαίου και ευρωπαϊκών πολιτικών, ανταγωνισμού, ελευθέρωσης αγορών, ενέργειας και μεταφορών, προστασίας του περιβάλλοντος και διεθνούς οικονομικού δικαίου. Έχει δημοσιεύσει δέκα μονογραφίες, βιβλία και επιμέλειες επιστημονικών τόμων και περισσότερα από 50 άρθρα και μελέτες σε διεθνή περιοδικά, όπως τα: European Papers, European Competition Law Review (ECLR), Revue du Marché Commun et de l’ Union européenne (RMCUE), Revue de l’ Energie, Journal of International and Comparative Environmental Law, Revue des Affaires Européennes (RAE), European State Aid Law Quarterly (EStAL) κ.α.
Έχει διατελέσει μέλος της Ελληνικής Επιτροπής Ανταγωνισμού, νομικός σύμβουλος και εκπρόσωπος της Ελλάδος σε Ευρωπαϊκούς και διεθνείς οργανισμούς (UNCITRAL, IMO κ.α.), μέλος της Νομικής Επιτροπής της Ένωσης Ελλήνων Εφοπλιστών, μέλος Δ.Σ., Νομικός Σύμβουλος και Πρόεδρος της ΔΕΠΑ A.E. Το χρονικό διάστημα 2016-2019 διετέλεσε πρόεδρος της Επιτροπής Νομικών Υποθέσεων της Ευρωπαϊκής ένωσης ενεργειακών εταιρειών EUROGAS. Είναι Μέλος της Επιτροπής Ενέργειας της Ακαδημίας Αθηνών.
Πολιτική καριέρα
Είναι μέλος του ΣΥΡΙΖΑ με ενεργή πολιτική παρουσία.
Στις εθνικές εκλογές του Μαΐου και Ιουνίου του 2023 ήταν υποψήφιος βουλευτής με τον ΣΥΡΙΖΑ στη μονοεδρική εκλογική περιφέρεια Κεφαλληνίας, αλλά δεν εκλέχθηκε.
Παραπομπές
Κατηγορία:Έλληνες πολιτευτές Κατηγορία:Έλληνες πανεπιστημιακοί
Παναγία της Επισκοπής
Η Παναγία της Επισκοπής, υπήρξε ένα από τα σημαντικότερα βυζαντινά μνημεία της Ελλάδας.
thumb|right|250px|Ζωγραφική απεικόνιση του ναού, όπως ήταν πριν βυθιστεί (ασπρόμαυρη ακουαρέλα σε χαρτί). Ο βυζαντινός ναός βρίσκονταν στο παλιό χωριό της Επισκοπής Ευρυτανίας και ήταν αφιερωμένος στην Κοίμηση της Θεοτόκου. Υπήρξε έδρα της Επισκοπής "Λιτζάς και Αγράφων", από την οποία φέρεται να προήλθε και το ίδιο το όνομα του χωριού. Επίσημα έγγραφα του 20ου αιώνα μαρτυρούν επίσης ότι παλαιότερα λειτούργησε και σαν Καθολικό ιεράς μονής. Το 1965 με την κατασκευή του φράγματος Κρεμαστών, ο ναός βυθίστηκε για πάντα στα νερά της λίμνης που δημιουργήθηκε.
Ιστορία
Ο ναός υπολογίζεται ότι πρέπει να χτίστηκε κατά τον 8ο ή 9ο αιώνα, όπως μαρτυρεί το αρχαιότερο στρώμα τοιχογραφιών με ανεικονικό περιεχόμενο, που τοποθετείται στην περίοδο της εικονομαχίας. Συνολικά, ανακαλύφθηκαν το 1965 τρία στρώματα τοιχογραφιών, του 8ου-9ου αιώνα, του 11ου και του 13ου. Επίσης αγιογραφήθηκε και τέταρτη φορά τον 17ο αιώνα, όπου ανάγεται και η εικονογράφηση του κτιστού τέμπλου.
Η Παναγία της Επισκοπής ήταν κτισμένη στη δεξιά όχθη του Μέγδοβα, παραπόταμου του Αχελώου και δέσποζε στη γύρω περιοχή. Στις αρχές του 20ου αιώνα ο ναός κινδύνεψε από τη διάβρωση της όχθης του ποταμού. Χρειάστηκαν αρκετές εκκλήσεις προς το κράτος για να κατασκευαστεί τελικά το 1955-1959 ένα προστατευτικό τοιχίο που θωράκισε το έδαφος γύρω από το ναό.
Δυστυχώς όμως, το 1961 αποφασίστηκε η κατασκευή του φράγματος των Κρεμαστών και η μοίρα του μνημείου ήταν να χαθεί για πάντα κάτω από τα νερά της λίμνης Κρεμαστών. Παρά τις προσπάθειες των κατοίκων για μεταφορά του ναού σε ασφαλές έδαφος, αυτό δεν κατέστη εφικτό. Τον Ιανουάριο του 1965, λίγους μήνες πριν τη βύθιση του ναού, αποκαλύφθηκαν οι τοιχογραφίες μετά την αφαίρεση του σοβά, και μεταφέρθηκαν στο Βυζαντινό και Χριστιανικό Μουσείο των Αθηνών, όπου εκτείθενται σε ξεχωριστή αίθουσα μέχρι σήμερα. .
Τον Μάιο του 2008 ομάδα ερασιτεχνών αυτοδυτών εντόπισε τον παλαιό ναό σε βάθος 32 περίπου μέτρων κάτω από την επιφάνεια της λίμνης Κρεμαστών, σε πάρα πολύ καλή κατάσταση.
Βιβλιογραφία
Κατηγορία:Βυζαντινές εκκλησίες στην Ελλάδα Επισκοπής Κατηγορία:Χριστιανικοί ναοί στην περιφέρεια Στερεάς Ελλάδας
Γοτάρζης Α΄ της Παρθίας
Ο Γοτάρζης Α’ της Παρθίας ήταν ένας από τους εγγονούς του βασιλιά των Πάρθων Πριαπάτιου και κυβέρνησε τμήματα της Παρθικής αυτοκρατορίας από το 95 ως το 90 π.Χ. Ανέβηκε στην εξουσία μετά το τέλος της βασιλείας του ξαδέλφου του Μιθριδάτη Β΄ του μέγα, αναφέρεται σε ορισμένες αστρονομικές πινακίδες στη Βαβυλώνα ότι έχει βασιλεύσει πολλές φορές και σε αυτή την πόλη.
Κατηγορία:Πάρθοι βασιλείς